open-index/open-wikipedia-markdown huggingface dataset:
Spektroliitti

**Spektroliitti** on labradoriitti-nimisen plagioklaasimaasälvän kaupallinen nimitys, jota käytetään sen Suomessa esiintyvästä muodosta. Plagioklaasimaasälpä on kahden mineraalin, albiitin ja anortiitin, seossarja. Labradoriitti sisältää anortiittia 50–70 prosenttia, ja muu on albiittia.

__TOC__

Sateenkaaren väreissä loistavan valoilmiönsä ansiosta ja kohtalaisen kestävyytensä vuoksi se soveltuu koruihin sekä koriste- ja tarve-esineisiin, kuten kellotauluihin. Spektroliittia sekä sen isäntäkiviä, gabroa ja anortosiittia, käytetään myös rakennuskivenä.

Spektroliittia esiintyy Etelä-Karjalassa Lappeenrannan Ylämaan alueella. Ylämaan labradoriitissa värit ovat poikkeuksellisen voimakkaat, minkä vuoksi kivelle on annettu oma nimi. Spektroliitin väriä pidetään kauneimpana kaikista labradoriiteista sen vuoksi, että siinä esiintyvät lähes kaikki spektrin värit, toisin kuin esimerkiksi Kanadassa tai Madagaskarilla löytyvissä labradoriitteissa. Spektroliitti on sekä määrältään että liikevaihdoltaan merkittävin Suomessa louhittava korukivi.

Ylämaan spektroliitin löysi vänrikki Pekka Laitakari vuonna 1940, kun Ylämaalla rakennettiin Salpalinjan panssariesteitä. Hänen isänsä, geologi Aarne Laitakari, oli aiemmin etsinyt Pietarhovista löydettyjen spektroliittilohkareiden emäkalliota vuosien ajan Suomenlahden pohjoisrannalta.

Spektroliitti on Etelä-Karjalan maakuntakivi. Maakuntakivet valittiin vuonna 1998 kansanäänestyksellä, jonka järjestivät GTK ja Suomen Matkailuliitto.

## Ominaisuuksia
* Kemiallinen koostumus: Na(AlSi3O8)Ca(Al2Si2O8) eli natrium-kalsium-alumiinisilikaatti
* Mohsin kovuus 6,0–6,5
* Optinen taitekerroin 1,560–1,568
* Ominaispaino 2,69–2,70
* Kahtaistaitto + 0,0008

## Lähteet
* 
* 
* Etelä-Saimaa-lehti 31.12.2006, "Ylämaan spektroliitti sädehtii"

### Viitteet

## Aiheesta muualla
* Spektroliitti - Maailman kaunein labradoriitti. Web archive 2016.
* Spektroliitti-info.
* Seppo Lahden artikkeli.
*  www.jalokivikierros.com – spektroliitti .
*
Ernst Ottensamer

**Ernst Ottensamer** (5. lokakuuta 1955 – 22. heinäkuuta 2017) oli itävaltalainen klarinetisti. Hän opiskeli Wienissä ja soitti Wienin filharmonikoissa. Aiemmin Ottensamer soitti muun muassa Wienin valtionoopperassa.

Vuonna 1990 Ottensamer perusti kamariyhtye Vienna Virtuosin. Ottensamer esitti muun muassa Weberin ja Spohrin klarinettikonserttoja.

## Lähteet
Seether

**Seether** on eteläafrikkalainen grunge/hard rock -yhtye. Yhtye on ottanut vaikutteita muun muassa yhtyeiltä Nirvana, Alice in Chains, Smashing Pumpkins ja Tool.

Seether julkaisi ensimmäisen albuminsa, *Fragilen*, vuonna 2000 nimellä **Saron Gas**. Yhtyeen nimi muutettiin Seetheriksi ennen toisen albumin, *Disclaimerin* julkaisua vuonna 2002. Vuonna 2004 julkaistiin toinen versio *Disclaimerista* (*Disclaimer II*), joka kattoi useita uudempia kappaleita, sekä kappale "*Broken*" oli saanut kakkoslaulajaksi Evanescence-yhtyeen laulajan Amy Leen. Kitaristi Pat Callahan erosi yhtyeestä kesällä 2006. 

Tunnettuja kappaleita mm. *Driven Under*, *Broken*, *Breakdown*, *Remedy*, *The Truth*, *Fake It* ja *Rise Above This*.

Seether saapui Suomeen keikalle helmikuussa 2012 Helsingin jäähalliin.

## Jäsenet
*Shaun Morgan (aiemmin Shaun Welgemoed) - laulu, kitara
*Dale Stewart - basso, laulu
*John Humphrey - rummut

### Entiset jäsenet
* Troy McLawhorn (kitara) (2008-2011)
* Dave Cohoe (rummut) (2002)
* Nick Annis (soolokitara) (2002)
* Nick Oshiro (rummut) (2002-2003)
* Kevin Soffera (rummut) (2003)
* Pat Callahan (kitara) (2003-2006)
* Josh Freese (studiorumpali levyillä Disclaimer & II)

## Diskografia
* 
* 
* 
* 
* 
* 
* 
* 
**[[Poison The Parish|Poison the Parish]]*  (2017)

### Singlet
* *Fine Again* (2003)
* *Driven Under* (2003)
* *Gasoline* (2003)
* *Broken* (feat. Amy Lee, 2004)
* *Remedy* (2005)
* *Truth* (2005)
* *The Gift* (2006)
* *Fake It* (2007)
* *Rise Above This* (2008)
* *Breakdown* (2008)
* *Careless Whisper* (2009)
* *Country Song* (2011)
* *Seether* (2013)

## Aiheesta muualla

* Yhtyeen viralliset sivut
* Seether-online
Mediaș

**Mediaș** (, ) on kaupunki Romaniassa, Sibiun piirikunnassa Transilvaniassa. Kaupungissa asuu noin 47&nbsp;000 ihmistä.

Nykyisen Mediașin alue on ollut asutettu esihistoriallisilta ajoilta lähtien. Keskiajalta 1900-luvun lopulle kaupunki oli yksi Transilvanian saksien tärkeimmistä keskuksista. 

## Lähteet

## Aiheesta muualla
Sankomota

**Sankomota** on lesotholainen yhtye. Frank Leepa perusti sen Maserussa vuonna 1981. Vuonna 1996 yhtyeen jäsenet joutuivat auto-onnettomuuteen, jossa neljä kuoli ja viisi loukkaantui. Yhtye jatkoi levyttämistä siitä huolimatta. Perustaja Frank Leepa kuoli sairauteen 50-vuotiaana 20. marraskuuta 2003. Samana vuonna ilmestyi kokoelmalevy *The Best of Sankomota 1981-1991*.
Kansleri

**Kansleri** on joissakin maissa käytetty korkean hallintovirkamiehen nimitys.

Nimitys on peräisin Antiikin Rooman oikeussaleista, joissa kanslerit (lat. *cancellarii*) istuivat ristikon (*cancelli*) vieressä, joka erotti tuomarin ja neuvoston yleisöstä. Nimitys onkin käytössä monissa Rooman valtakunnan seuraajamaissa oikeusvirkamiesten nimityksenä. Sitä on käytetty myös anakronisesti muinaisen Kiinan ja Egyptin korkea-arvoisista virkamiehistä.

Historiallisesti kanslereita on ollut Ranskan, Tanskan ja Puola-Liettuan kuningaskunnissa. Venäjän keisarikunnassa kansleri oli korkein siviilivirkamies.
## Amerikassa
Monissa latinalaisen Amerikan maissa kansleriksi kutsutaan ulkoministeriä.

Yhdysvalloissa ainoa kansallisen tason kansleri on Smithsonian-instituutin kansleri, jota virkaa pitää hallussaan maan korkeimman oikeuden puheenjohtaja. Joissakin osavaltiossa nimitystä käytetään tietyistä tuomareista. Nimitystä käytetään myös joissakin yliopistoissa ja osavaltioiden opetusvirastoissa.

## Euroopassa
Saksassa ja Itävallassa hallituksen puheenjohtajaa kutsutaan liittokansleriksi. Liittokanslerin valta ja tehtävät vastaavat monen maan pääministerin vastaavia. Liittokanslerilla on eniten valtaa koko maassa, mutta parlamentti voi antaa hänelle epäluottamuslauseen, jolloin hän eroaa.

Sveitsin liittokanslerin tehtävä on lähinnä hallinnollinen. Hänet valitsee parlamentti ja hän johtaa liittokansliaa.

Yhdistyneessä kuningaskunnassa lordikansleri johtaa oikeuslaitosta ja oikeusministeriötä. Lordikansleri oli lisäksi ylähuoneen puhemies vuoteen 2006 saakka. Nimike valtiovarainkansleri (*[[Chancellor of the Exchequer]]*) vastaa Britanniassa valtiovarainministeriä.

Suomessa oikeuskansleri valvoo virkamiesten ja viranomaisten toimien laillisuutta. Ruotsissa oikeuskansleri toimii hallinnon yleisenä asianajajana.

## Katso myös
* yliopiston kansleri
* Saksan valtakunnankansleri
* ylikansleri, Galaktisen tasavallan valtion ja hallituksen keulakuva *Tähtien sodassa*

## Lähteet
Djibril Cissé

**Djibril Cissé** (s. 12. elokuuta 1981) on ranskalainen jalkapalloilija. Cissé on Ranskan maajoukkuehyökkääjä. Hän edustaa SC Bastiaa.

## Ura

Cissé on tunnettu nopeudestaan, kiihtyvyydestään ja vaihtuvasta hiustyylistään. Ranskassa Ligue 1:n maalikuninkuuden voittanut Cissé siirtyi Liverpooliin AJ Auxerresta vuoden 2004 kesällä 14 miljoonan punnan siirtosummalla. Hän pelasi kauden 2006-07 lainalla Olympique de Marseillessa ja siirtyi seuraan kesällä 2007. Peliaika Marseillessa jäi vähiin loukkaantumisten vuoksi ja kaudeksi 2008-09 hän siirtyi lainalle Sunderlandiin. Kausi Englannissa teki hyvää Cissélle, mutta hän ei kuitenkaan kuulunut uuden Marseille-valmentaja Didier Deschampsin suunnitelmiin ja kesäkuussa 2009 hän siirtyi kreikkalaisseura Panathinaikosiin kahdeksalla miljoonalla eurolla.  Helmikuussa 2011 Cissé kertoi jättävänsä Panathinaikosin kauden jälkeen. Syynä on Cissén Kreikassa kokema rasismi ja fanien jopa väkivaltaiset hyökkäykset häntä kohtaan. Cisse allekirjoitti 12. heinäkuuta 2011 neljän vuoden sopimuksen roomalaisen Lazion kanssa, mikä takasi hänelle noin kahden miljoonan euron vuositulot. Lazio maksoi Cissestä noin 5,8 miljoonan euron siirtokorvauksen Panathinaikosille. 

Cisse siirtyi Queens Park Rangersiin 31.1.2012 siirtosummana 4 miljoonaa puntaa. Hän teki avausmaalinsa 1. helmikuuta 2012 QPR-debyytissään 11. minuutin kohdalla 2-2 tasapeliin päättyneessä vierasottelussa Aston Villaa vastaan. Cissé jätti QPR:n tammikuussa 2013 ja siirtyi kevätkauden mittaisella lainasopimuksella Qatariin Al-Gharafaan.  Kesällä hän jätti QPR:n ja teki sopimuksen Venäjän liigassa pelaavan FK Kuban Krasnodarin kanssa. 

Tammikuussa 2014 Cissé palasi kotimaahansa allekirjoitettuaan puolitoistavuotisen sopimuksen SC Bastian kanssa. 

Maajoukkuedebyyttinsä Cissé teki toukokuussa 2002 ottelussa Belgiaa vastaan. MM-kilpailuissa 2002 hän pääsi vaihtopelaajana kentälle Ranskan kaikissa kolmessa ottelussa. Hän ei päässyt EM-kisoihin 2004, koska oli pelikiellossa, ja vuoden 2006 MM-kisat jäivät väliin, sillä hän mursi oikean jalkansa epäonnekkaasti päivää ennen kisojen alkua harjoitusottelussa Kiinaa vastaan.

## Saavutukset
* Coupe de France: 2003
* FIFA Confederations Cup: 2003
* Mestarien liiga: 2005
* UEFA Super Cup: 2005
* FA Cup: 2006
* Kreikan liiga : 2010
* Kreikan Cup : 2010
* Kreikan liigan paras maalintekijä : 2009-2010 (23 maalia)
* Kreikan liigan paras maalintekijä : 2010-2011 (20 maalia)

## Lähteet

## Aiheesta muualla
* Virallinen sivu
* Henkilökuva ja tilastoja
Oldřich Machač

**Oldřich Machač** (18. huhtikuuta 1946 Prostějov, Tšekkoslovakia – 10. elokuuta 2011) oli tšekkiläinen, urheilu-urallaan Tšekkoslovakiaa edustanut jääkiekkoilija, olympiamitalisti ja maailmanmestari.

Machač oli puolustajapelaaja, joka pelasi Tšekkoslovakian maajoukkueessa pitkään František Pospíšilin puolustajaparina 1960- ja 1970-luvuilla. Hän pelasi vuosina 1968-78 11 MM-kilpailuissa. Kaikkiaan Machač pelasi 293 maaottelua – toiseksi eniten tšekkoslovakialaisista Jiří Holíkin jälkeen. Machač saavutti Tšekkoslovakian joukkueessa talviolympialaista hopeaa Grenoblessa 1968 ja Innsbruckissa 1976 sekä pronssia Sapporossa 1972. Lisäksi hän saavutti kymmenen MM-mitalia, joista kolme kultaista.

Machač pelasi 13 kauden aikana Tšekkoslovakian mestaruussarjassa 420 ottelua ja teki niissä 108 maalia. Vuonna 1999 hänet nimettiin IIHF Hall of Fameen.

Machač kuoli 10. elokuuta 2011. Hän kärsi sydänvaivoista.

## Saavutukset

* olympiahopeaa 1968 ja 1976, olympiapronssia 1972
* MM-kultaa 1972, 1976 ja 1977, neljä MM-hopeaa ja kolme MM-pronssia

## Lähteet
* Oldřich Machač Biography and Olympic Results  Sports Reference LLC. 

### Viitteet
Vesistön pääjärvi

**Vesistön pääjärvi** eli **keskusjärvi** on järvi, josta vesistön vedet laskevat laskujoen kautta mereen. Vesistön vedet kerääntyvät pääjärveen valunnan ja vesireittien kautta. Pääjärvi on yleensä vesistön suurin ja merkittävin järvi.

Suuria pääjärviä on syntynyt viimeisen jääkauden lopulla Baltian jääjärven kohdalle sulamassa olleen jäätikön pysähtyessä ja Salpausselkien muodostuttua. Salpausselkien itäpuolella sijaitsevat Laatokka ja Saimaa. 

Suomen vesistöjen pääjärviä ovat:
*Vuoksen vesistössä Saimaa
*Kymijoen vesistössä Päijänne
*Kokemäenjoen vesistössä Pyhäjärvi
*Oulujoen vesistössä Oulujärvi
*Kemijoen vesistössä Kemijärvi
*Pyhäjoen vesistössä Pyhäjärvi
*Ähtävänjoen vesistössä Lappajärvi

## Lähteet

## Katso myös
* Luettelo Suomen vesistöistä
Kristuksen tähden houkka

**Kristuksen tähden houkka** (, ) edustaa yhtä ortodoksisen kirkon kilvoittelun muotoa, jossa henkilö tekeytyy hulluksi eli houkaksi lähimmäisten ja oman pelastuksensa vuoksi. Houkkuus muistutti suuresti mielisairaan käyttäytymistä. Houkkuus olikin mahdollista vain aikana, jolloin psyykkinen sairaanhoito oli vielä kehittymätöntä.

## Historia
Houkkakilvoitus syntyi Lähi-idän alueella syyrialaisen kristillisyyden sisällä. Pyrkimys oli varhaiskristillisen tavan mukaan pyrkiä eroon pyhän maineesta.

## Kuuluisia Kristuksen tähden houkkia
* Pyhä Andreas Konstantinopolilainen
* Pyhä autuas Feodor Novgorodilainen
* Pyhä Isidora
* Autuas Johannes Ustjugilainen
* Autuas Nikolai Novgorodilainen eli Nikolai Kotšanov (Kaalinpää)
* Pyhä autuas Ksenia Pietarilainen
* Pyhä Prokopi Ustjugilainen
* Pyhä Simeon Emesalainen; tunnetaan myös nimillä Simeon houkka ja Simeon Edessalainen
* Autuas Taddeus Petroskoilainen
* Autuas Vasili Moskovalainen

## Lähteet

## Aiheesta muualla
* Kristuksen tähden houkka, Ortodoksi.net
*Pyhä Ksenia Pietarilainen, Ortodoksi.net
*Pyhä Prokopi Ustjugilainen, Ortodoksi.net
Max Romeo

**Max Romeo** (**Maxwell Livingston Smith**, 22. marraskuuta 1944 – 11. huhtikuuta 2025) oli jamaikalainen dub/reggae-artisti. Hän teki paljon yhteistyötä The Upsetters -yhtyeen kanssa. Hänen musiikkiaan voi kuulla esimerkiksi Grand Theft Auto: San Andreas -videopelissä. Muun muassa The Prodigy on samplannut Max Romeota kappaleessa ”Out of Space” (sample kappaleesta ”Chase The Devil”). Hän myös kirjoitti reggae-musikaalin.

## Diskografia
### Albumit

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Jamie Carragher

**James Lee Duncan "Jamie" Carragher** (s. 28. tammikuuta 1978 Bootle, Englanti) on englantilainen uransa lopettanut jalkapalloilija, pelipaikaltaan keskuspuolustaja tai oikea laitapuolustaja. Hän pelasi koko ammattilaisuransa Liverpool FC:n riveissä.

Hän teki ensiesiintymisensä Valioliigassa kaudella 1996–1997 ja lopetti uransa kauteen 2012–2013. Yhteensä Carragher pelasi 508 liigaottelua, joissa hän teki neljä maalia.

Englannin maajoukkueessa Carragher pelasi yhteensä 38 A-maaottelua vuosina 1999–2007 ja 2010. Hän oli mukana 2004 EM-kisoissa ja 2006 MM-kisoissa. Hän ei kuitenkaan koskaan vakiinnuttanut paikkaansa maajoukkueen avauskokoonpanossa, minkä vuoksi hän lopetti maajoukkueuransa 2007. Fabio Capello sai houkuteltua Carragherin palaamaan maajoukkueeseen 2010 MM-kisoihin.

Carragherin perheeseen kuuluvat vaimo Nicola Hart ja kaksi lasta. Hänen poikansa James Carragher on myös jalkapalloilija ja pelaa Maltan maajoukkueessa.

## Saavutukset
* Nuorten FA Cup: 1995–1996
* Englannin liigacup: 2000–2001, 2002–2003, 2011-2012
* FA Cup: 2000–2001, 2005–2006
* Charity Shield: 2001–2002, 2006–2007
* Mestarien liiga: 2004–2005
* UEFA Cup: 2000–2001
* UEFA Super Cup: 2001–2002, 2005–2006

## Lähteet

## Aiheesta muualla
Ketoaine

**Ketoaine** on elimistössä rasvasta, etanolista tai ketogeenisestä aminohaposta muodostuva pienimolekyylinen yhdiste, jota käytetään elimistön energiantuotantoon. Elimistö pystyy tuottamaan ketoaineiden avulla glukoosia enemmän energiaa jokaista käyttämäänsä happimolekyyliä kohden. Ketoaineita muodostuu maksassa ja munuaisissa erityisesti silloin, kun hiilihydraatteja on niukasti saatavilla (kts. ketoosi) ja elimistö joutuu valmistamaan tarvittavan glukoosin itse glukoneogeneesissä.  Elimistössä muodostuu kolmea eri ketoainetta: asetoasetaatti, beeta-hydroksibutyraatti ja asetoni.

Normaalisti ketoaineita syntyy maksan ja munuaisten solujen mitokondrioissa solujen glukoneogeneesin sivutuotteena. Kun solut tuottavat glukoosia, ne tuottavat tarvitsemansa energian hapettamalla rasvahappoja asetyylikoentsyymi-A:ksi. Asetyylikoentsyymi-A, joka ei hapetu normaalisti sitruunahappokierrossa glukoneogeneesin ollessa käynnissä, muuntuu ketogeneesissä asetoasetaatiksi ja edelleen betahydroksibutyraatiksi.

Ketoaineet kulkeutuvat verenkierron mukana maksasta ja munuisista muualle elimistöön, jossa asetoasetaatti ja betahydroksibutyraatti voidaan käyttää hyväksi. Aivojen gliasolut käyttävät niitä lipidien rakentamiseen. Niitä voidaan hyödyntää myös energiantuotannossa. Erityisesti sydän, lihakset ja aivot käyttävät ketoaineita energianlähteenään.

Asetonia muodostuu spontaanisti asetoasetaatista ja sitä esiintyy paljon vähemmän kuin kahta muuta ketoainetta. Elimistö käyttää asetonia glukoosin, triglyseridien ja aminohappojen synteesissä
.

Osa asetonista poistuu kehosta virtsan ja uloshengityksen mukana. Tästä johtuu ketoosissa olevan henkilön hengityksen "makea" tuoksu. Samasta syystä ketoosin voimakkuutta voidaan mitata virtsasta.

## Patologia
3-hydroksi-3-metyyliglutaryyli-KoA-lyaasin puute on harvinainen perinnöllinen häiriö, joka estää ketoaineiden muodostumisen ketogeneesissä. Se johtaa vaikeaan aivojen kehityshäiriöön ja on yhdistetty sydänlihasrappeumaan ja maksan toimintahäiriöihin.

Jos happamien asetoasetaatin ja betahydroksibutyraatin pitoisuus veressä kasvaa liiaksi, veri happamoituu, ja tuloksena on vaarallinen ketoasidoosi. Näin voi tapahtua hoitamattoman diabeteksen yhteydessä tai jos yletön alkoholin käyttö yhdistyy pitkään syömättömyyteen.

## Lähteet
Phantom Blue

**Phantom Blue** on yhdysvaltalainen hard rock -yhtye. Se perustettiin Los Angelesissa, Kaliforniassa vuonna 1987. Yhtyeen ensimmäinen albumi, *Phantom Blue* julkaistiin vuonna 1989. 

## Jäsenet
### Alkuperäinen kokoonpano
*Gigi Hangach - laulu
*Michelle Meldrum - kitara
*Nicole Couch - kitara
*Kim Nielsen - basso
*Linda McDonald - rummut

### Viimeinen kokoonpano
*Jeannine St. Clair - laulu
*Sara Marsh - kitara
*Josephine Sugiyanto - kitara
*Amy Tung - basso
*Linda McDonald - rummut

## Diskografia
**Phantom Blue* (1989)
**Built to Perform* (1993)
**Prime Cuts and Glazed Donuts* (1995)
**Caught Live* (1998)
Bwana

**Bwana** oli suomalainen rock-yhtye, joka tunnettiin aiemmin nimellä Vitonen. Yhtye perustettiin Porissa 1982. Yhtye esiintyi 1982 Rockin SM-kisojen aluekarsinnoissa sijoittuen neljänneksi. Samoissa karsinnoissa palkintosijoille ylsivät Yö, Jeve Kelaa ja Eskot. Bwana esitti tuolloin kappaleet "Elämää" ja "Musta timantti". Yhtye hajosi 1983, jonka jälkeen jäsenet vaikuttivat muun muassa yhtyeissä Dingo, Villi Linja, Vitikaisen Saha ja The Puolkarkeet.

## Kokoonpano 1982–1983

* Pertti Neumann (Nieminen) (laulu, kitara)
* Tapio Wallin (laulu)
* Jouni "Valttu" Vallin (rummut)
* Kari "Kapu" Tuulensuu (basso)
* Jari "Jape" Tuulensuu (kitara)
Las Ketchup

**Las Ketchup** on espanjalainen popyhtye, jonka muodostavat sisarukset Lola, Pilar, Lucía sekä Rocío Muñoz. Yhtyeen ja sen ensimmäisen albumin nimet ovat viittauksia sisarusten isään, kuuluisaan flamencokitaristi Juan Muñoziin, joka tunnetaan paremmin taiteilijanimellä El Tomate. __NOTOC__

Yhtye julkaisi kesällä 2002 singlen ”Aserejé” (Yhdistyneessä kuningaskunnassa ja joissain muissa maissa nimellä ”The Ketchup Song”), joka nousi listaykköseksi 27 maassa. Single myi yli seitsemän miljoonaa kopiota, jotakuinkin saman kuin Beatlesin ”Can't Buy Me Love”, Roy Orbisonin ”Pretty Woman” ja The Spice Girlsin ”Wannabe”. Pian singlen julkaisun jälkeen ilmestyi Las Ketchupin ensimmäinen albumi *[[Hijas del Tomate]]*, jota myytiin yli 12 miljoonaa kappaletta. Yhtyeeseen liittyi Lolan, Pilarin ja Lucían neljäs sisko, Rocío.

Muutaman vuoden hiljaiselon jälkeen Las Ketchup edusti Espanjaa vuoden 2006 Eurovision laulukilpailussa kappaleellaan ”Un Blodymary”, joka oli yhtyeen toukokuussa 2006 ilmestyneen toisen albumin nimikappale. Laulu sijoittui 18 pisteellä sijalle 21 eli neljänneksi viimeiseksi. Yhtye keikkailee edelleen silloin tällöin myös kotimaassaan Espanjassa. 

Las Ketchup esiintyi Suomessa ensimmäisen kerran vuonna 2003 ja sen jälkeen 15 vuoden päästä jälleen Karjurockissa Lokalahdella vuoden 2018 kesällä. Vuonna 2018 yhtye esiintyi myös Ruotsissa ja Tanskassa 1990-luvun musiikki -aiheisilla festivaaleilla.

## Julkaisut
### Albumit
* *[[Hijas del Tomate]]* (2002)
* *[[Un Blodymary]]* (2006)

### Singlet
**Aserejé (The Ketchup Song)* (2002) — 1. Espanja, 1. Ranska, 1. Suomi, 1. Belgia, 1. Italia, 1. Ruotsi, 1. Saksa, 1. Australia, 1. Britannia ja 16 muuta maata.
**Kusha Las Payas* (2002) — 2. Espanja
**Un Blodymary* (2006) — 60. Espanja, 10. Valko-Venäjä, 15. Armenia, 138. Ruotsi, 198. Ranska

## Lähteet

## Aiheesta muualla

* Eurovision Song Contest
Karl Habsburg-Lothringen

**Karl Thomas Robert Maria Franziskus Georg Bahnam Habsburg-Lothringen** (s. 11. tammikuuta 1961 Starnberg, Baijeri, Saksa) on Habsburg-suvun päämies ja nimellisesti Itävallan arkkiherttua. Hänen isänsä Otto von Habsburg luovutti aseman vuonna 2007. Hänen äitinsä oli arkkiherttuatar Regina Saxe-Meiningen ja isoisänsä Kaarle I, Itävalta-Unkarin viimeinen keisari.  

## Elämä
Karl Habsburg-Lothringen on asunut vuodesta 1981 Salzburgissa, Itävallassa, ja avioitui helmikuussa 1993 paroni Hans Heinrich Thyssen-Bornemiszan tyttären paronitar Franziska Anne Dolores von Thyssen-Bornemiszan (s. 1958) kanssa. Heillä on kolme lasta: Eleonore Jelena Maria del Pilar Iona, Itävallan arkkiherttuatar (s. 1994); Ferdinand, Itävallan arkkiherttua (s. 1997) ja Gloria, Itävallan arkkiherttuatar (s. 1999), joista heidän poikansa Ferdinand Zvonimir Habsburg-Lothringen harrastaa autourheilua.

Habsburg-Lothringen oli Itävallan edustaja Euroopan parlamentissa kristillisdemokraattien ryhmässä vuosina 1996–1999. Tätä ennen, vuosina 1992–1993, hän toimi Itävallan yleisradioyhtiöllä esitetyn Who is Who -nimisen visailuohjelman juontajana. Lisäksi hän on toiminut Sininen Kilpi -nimisen kulttuuriperintöä suojelevan järjestön puheenjohtajana. 

## Kunnianosoituksia

*  Kultaisen taljan ritarikunta (suurmestari)
*  Tähtiristin ritarikunta (suurmestari)
*  Pyhän Yrjön ritarikunta (suurmestari)
*  Tongan kuningashuoneen ritarikunnan suurristi (Tonga)
*  Kuningas Tupou VI:n kruunajaismitali (Tonga)
*  Maltan ritarikunnan täysi kunnian ja omistautumisen ritari (Maltan ritarikunta)
*  Ansioritarikunnan 3. luokka (Ukraina, 2026)

## Lähteet

## Aiheesta muualla

*
František Pospíšil

**František Pospíšil** (s. 2. huhtikuuta 1944 Unhošť, Tšekkoslovakia) on Tšekkoslovakiaa edustanut jääkiekkoilija, jota pidetään yhtenä kaikkien aikojen parhaista Euroopassa kiekko-oppinsa saaneista puolustajista. Hän saavutti kolme maailmanmestaruutta, kuusi muuta MM-mitalia ja kolme olympiamitalia. Hänet valittiin MM-kilpailujen tähdistökentälliseen vuosina 1972, 1976 ja 1977.

Pospišil pelasi puolustajaparina Oldřich Macháčin kanssa Tšekkoslovakian maajoukkueessa 1960- ja 1970-luvuilla. Pospišil jäi kiinni doping-aineiden käytöstä vuoden 1976 talviolympialaisissa Innsbruckissa. Tapauksen takia Tšekkoslovakia menetti kaksi alkusarjan pistettä. Joukkue selvisi kuitenkin jatkoon.

## Saavutukset

* Jääkiekon olympiahopea 1968
* Jääkiekon olympiapronssi 1972
* Jääkiekon olympiahopea 1976
* 11 jääkiekon maailmanmestaruuskisat 1967–77
* Jääkiekon maailmanmestaruudet 1972, 1976, 1977

## Lähteet
All Saints (yhtye)

**All Saints** on brittiläinen popyhtye, joka perustettiin toukokuussa 1996. Ennen hajoamistaan vuonna 2001 yhtye ehti julkaista viisi listaykköstä, mutta ei saavuttanut samanlaista menestystä vuoden 2006 comebackillaan.

Yhtye solmi levytyssopimuksen London Recordsin kanssa vuonna 1996. Vuonna 1997 julkaistiin ensimmäinen single, "I Know Where It's At", joka nousi Britannian singlelistan neljänneksi. Seuraava kappale "Never Ever" nousi ykköseksi ja toi yhtyelle Brit Award -palkinnot parhaasta singlesta ja musiikkivideosta. All Saints teki comebackin 8. marraskuuta 2006 julkaistulla "Rock Steady" -singlellään ja julkaisi uuden albumin *Studio 1*, joka nousi Britannian albumilistalla sijalle 40. Toisen singlen "Chick Fit" jäätyä top 75:n ulkopuolelle Parlophone päätti lopettaa yhteistyön yhtyeen kanssa.

## Jäsenet
*Melanie Blatt
*Shaznay Lewis
*Nicole Appleton
*Natalie Appleton

## Diskografia
### Albumit
**All Saints* (1997)
**The Remix Album* (1998)
**Saints & Sinners* (2000)
**All Hits* (2001)
**Studio 1* (2006)
**Red Flag* (2016)
**Testament* (2018)

## Lähteet
Huominen ei koskaan kuole

**Huominen ei koskaan kuole** (*Tomorrow Never Dies*) on Roger Spottiswooden ohjaama järjestyksessään 18. Ian Flemingin vakoojahahmo James Bondiin perustuva toimintaelokuva vuodelta 1997. Elokuvassa James Bondia näyttelee toisen kerran Pierce Brosnan. Muissa pääosissa ovat Jonathan Pryce, Michelle Yeoh, Teri Hatcher ja Judi Dench. Elokuva sisältää DTS-ES-ääniraidan, joka mahdollistaa takakeskikanavan käytön. Elokuva tuli ensi-iltaan samaan aikaan kuin *[[Titanic (vuoden 1997 elokuva)|Titanic]]*. Elokuva on omistettu Albert R. ”Cubby”  Broccolille. Elokuvassa esiintyy pienessä, uutistenlukijan cameoroolissa myös suomalainen Minna Aaltonen, joka parhaiten tunnetaan *[[Gladiaattorit]]*-sarjasta.

## Juoni
Brittiläinen sotilasalus tuhoutuu hämärissä olosuhteissa ja uppoaa kansainvälisillä vesillä Vietnamin edustalla. Konfliktista syytetään Kiinaa, jonka MiGien väitetään upottaneen brittialuksen. Tapahtuneen jälkeen koko maailma keikkuu uuden suursodan partaalla. Kyse on kuitenkin harhautuksesta ja yritys ajaa maailma kohti kaaosta, sillä kaiken takana on mediaimperiumin omistaja Elliot Carver (Jonathan Pryce). Carver manipuloi maailman tapahtumia mediaylivallallaan ja ruokkii sensaatioriippuvaisten ihmisten uutisnälkää. James Bond (Pierce Brosnan) pääsee vihille juonesta, jolloin on edessä taistelu maailman kohtalosta Bondin sekä Carverin ja tämän saksalaisten kätyrien välillä.

## Näyttelijät

## Tapahtumapaikat
* Lontoo
* Peking
* Hampuri
* Saigon, Vietnam
* Etelä-Kiinan meri
* vuoristoinen alue Venäjän rajan lähellä

## Palkinnot
Elokuva oli ehdolla parhaan musiikkikappaleen Golden Globe -palkintoon tunnuslaulusta ”Tomorrow Never Dies”, jonka esittää Sheryl Crow.

## Vastaanotto

## Muuta
Elokuvan pohjalta julkaistiin samanniminen videopeli PlayStationille vuonna 1999. Pelin kehittäjänä toimi yhdysvaltalainen pelitalo Black Ops Entertainment ja julkaisijana Electronic Arts.

## Lähteet
Abscess

**Abscess** on yhdysvaltalainen death metal -yhtye. Se perustettiin Oaklandissa, Kaliforniassa vuonna 1994. Sen kaksi perustajajäsentä, Chris Reifert ja Danny Coralles olivat aiemmin toimineet yhtyeessä Autopsy.

## Jäsenet
### Nykyiset jäsenet
*Clint Bower - laulu, kitara, basso
*Danny Coralles - kitara, basso
*Chris Reifert - rummut, laulu, basso
*Joe Allen - basso

### Entiset jäsenet
*Freeway Migliore - basso

## Diskografia
### Albumit
**[[Urine Junkies]]* (1995)
**[[Seminal Vampires & Maggotmen]]* (1996)
**[[Tormented]]* (2000)
**[[Open Wound]]* (2001)
**[[Through the Cracks of Death]]* (2002)
**[[Thirst for Blood... Hunger for Flesh]]* (2003)
**[[Damned and Mummified]]* (2004)
**[[Horrorhammer]]* (2007)
**[[Dawn of Inhumanity]]* (2010)
BSS

**BSS** voi tarkoittaa seuraavia:

* BSS, *[[Björneborgs svenska samskola]]*, Porissa toimiva yksityinen ruotsinkielinen koulu
* BSS, koosen kielen ISO 639-kielikoodi
* BSS, *Balanced Salt Solution*, balansoitu suolaliuos
Abstrakt Algebra

**Abstrakt Algebra** oli ruotsalainen power metal -yhtye. Leif Edling perusti sen vuonna 1995, kun Candlemass hajosi. Abstrakt Algebra julkaisi ainoan albuminsa, *Abstrakt Algebran* vuonna 1995. Yhtyeen hajottua Edling perusti Candlemassin uudestaan.

## Jäsenet
*Mats Levén - laulu
*Mike Wead (Mikael Wikström) - kitara
*Simon Johansson - kitara
*Leif Edling - basso
*Jejo Perkovic - rummut
*Calle Westholm - koskettimet
Gregoryn tytöt

**Gregoryn tytöt** (*Gregory’s Two Girls*, Iso-Britannia/Saksa) on Bill Forsythin ohjaama draamakomedia vuodelta 1999. Se on jatko-osa Forsythin pari vuosikymmentä aiemmin tekemälle elokuvalle *[[Gregory’s Girl – nykypäivän romanssi]]*.

## Näyttelijät

## Aiheesta muualla
*
Maunu Haraldinpoika

**Maunu Haraldinpoika** eli **Magnus II Haraldsson;** (1048–1069) oli Norjan kuningas vuosina 1066–1069. 

Hän oli kuningas Harald Ankaran ja Tora Torbergsdotterin poika.

Maunu valittiin kuninkaaksi isänsä Haraldin kaaduttua Stamford Bridgen taistelussa vuonna 1066. Maunun veli Olav oli seurannut isäänsä sotaretkelle Englantiin ja vietti Haraldin kuoleman jälkeen talven Orkneysaarilla. Kun Olav palasi Norjaan vuonna 1067, hän vaati itselleen osaa Norjasta. Veljekset sopivat, että Maunu hallitsee Norjan pohjoisia ja Olav eteläisiä osia. Maunu kuoli vuonna 1069 ja hänet haudattiin Nidarosiin (nykyinen Trondheim).

## Lähteet
Saran suloinen kosto

**Saran suloinen kosto** (*Serving Sara*) on Reginald Hudlinin ohjaama komediaelokuva vuodelta 2002. Elokuvan pääroolia esittää Matthew Perry (esiintynyt myös muun muassa ''Frendeissä'').

## Näyttelijät
Tallinna–Paldiski-rata

**Tallinna–Paldiski-rata** () on Viron rataverkkoon kuuluva rataosuus. Se valmistui vuonna 1870 ja on alkuaan osa Paldiskista, Tallinnan ja Narvan kautta Pietariin kulkevaa rautatietä.

## Aiheesta muualla
Paracoccidioidomicosisproctitissarcomucosis

**Paracoccidioidomicosisproctitissarcomucosis** on meksikolainen goregrind -yhtye, joka on perustettu vuonna 1999. Se teki ensimmäiset levytyksensä vuonna 2001. Yhtyeen ensimmäinen täysimittainen albumi, *Satyriasis and Nymphomania* julkaistiin vuonna 2002. Yhtyeen nimessä on useiden tautien nimiä yhteen kirjoitettuna; myös yhtyeen sanoituksissa käsitellään erilaisia sairauksia.

## Jäsenet

* Infection Cutane And Sensation Genital 
* Ginecologic Cryptococcidioidomicosis

## Diskografia

* Lynphatic Descomposition Esquistosomiasis (Demo) - 2001
* Satyriasis and Nymphomania - 2002
* Apocalipsex - 2004
* Cunnilingus
Kurt Kuhlmey

**Kurt Kuhlmey** (19. marraskuuta 1913 Insterburg – 30. huhtikuuta 1993 Bonn) oli suomalaisia Talin–Ihantalan taistelussa kesällä 1944 tukeneen osasto Kuhlmeyn komentaja. Kurt Kuhlmey oli kotoisin Itä-Preussista Insterburgista (nykyisin Tšernjahovsk Venäjän Kaliningradin alueella). Hän aloitti lentäjän uransa purjelentoa harrastamalla ja liittyi Luftwaffeen huhtikuussa 1934.

Toisen maailmansodan syttyessä Kuhlmey oli yliluutnantti. Hän palveli monilla eri alueilla, muun muassa Puolassa, Norjassa, taistelussa Britanniasta, Krimillä, Kreetalla ja Pohjois-Afrikassa.  Kesäkuussa 1944 everstiluutnantiksi ylennyt Kuhlmey tuli osastoineen auttamaan suomalaisia neuvostojoukkojen torjumisessa. Heinäkuussa 1944 Kuhlmey osastoineen siirrettiin Saksaan, jossa hän palveli toisen maailmansodan loppuun asti, yleten everstiksi.

Sodan jälkeen Kurt Kuhlmey jatkoi Länsi-Saksan ilmavoimien palveluksessa ja siirtyi eläkkeelle kenraalimajurina.

Hänen hautajaisiinsa oli tuotu suomalainen seppele.

## Aiheesta muualla
* 
* Osasto Kuhlmey jatkosodassamme 
*
Reconstruction

**Reconstruction** on Christoffer Boen ohjaama tanskalainen rakkauselokuva vuodelta 2003. Sen ovat käsikirjoittaneet Boe ja Mogens Rukov.

## Näyttelijät

## Aiheesta muualla
*
Ibrahim Rugova

**Ibrahim Rugova** (2. joulukuuta 1944 Cerrcë, Jugoslavia – 21. tammikuuta 2006 Pristina, Serbia ja Montenegro) oli kosovonalbanialainen poliitikko, joka toimi itsenäiseksi julistautuneen, mutta kansainvälisesti tunnustamattoman Kosovon presidenttinä vuodet 1992–2006. Hän kuoli vuonna 2006 keuhkosyöpään. 

Rugova oli keskeisiä henkilöitä Kosovon tulevaisuudesta käydyissä neuvotteluissa, joita Martti Ahtisaari johti. Rugovan seuraajaksi Kosovon presidenttinä valittiin Fatmir Sejdiu.

## Lähteet

## Aiheesta muualla
Agoraphobic Nosebleed

**Agoraphobic Nosebleed** on yhdysvaltalainen grindcore-yhtye. Se perustettiin Massachusettsissa vuonna 1994. Yhtyeen jäsenet ovat vaihdelleet vuosien varrella usein. Agoraphobic Nosebleed tunnetaan kappaleidensa lyhyydestä: albumilla *[[Altered States of America]]* on sata laulua, joiden yhteiskesto on alle 20 minuuttia.

Vuoden 2016 aikana yhtyeen on määrä julkaista neljä EP-levyä, joista jokaisen musiikillinen tyyli ja musiikilliset vaikutteet perustuvat kunkin jäsenen mieltymyksiin ja vaikutteisiin. Sarjan ensimmäinen albumi *[[Arc (Agoraphobic Nosebleedin albumi)|Arc]]* julkaistiin 22. tammikuuta 2016.

## Jäsenet
* Scott Hull – kitara, rumpukomppien teko tietokoneella
* Jay Randall – laulu
* Richard Johnson – laulu
* Carl Schultz – laulu

## Diskografia
### Studioalbumit
* 
* 
* 
* 

### EP:t
* 
* 
* 
* 

### Kokoelma-albumit
* 

### Muut julkaisut
* *30 Song Demo* (demo, 1995)
* *Split with Cattlepress* (indie, 1997)
* *Split with Enemy Soil* (indie, 1997)
* *Split with Laceration* (indie, 1997)
* *Split with Gob* (???, 1999)
* *Split with Converge* (Hydra Head, 1999)
* *Split with Benumb* (Relapse, 2001)
* *Split with Halo* (indie, 2003)
* *PCP Torpedo/ANbRX* - Tupla-CD (Hydra Head/Relapse 2006)

## Lähteet
Ashes You Leave

**Ashes You Leave** on kroatialainen doom metal -yhtye. Se perustettiin 1990-luvun alussa ja julkaisi ensimmäisen demonsa vuonna 1995. Ensimmäinen täysimittainen albumi, *The Passage Back to Life*, ilmestyi vuonna 1998.

## Diskografia
**The Passage Back to Life* - 1998
**Desperate Existence* - 1999
**The Inheritance of Sin and Shame* - 2000
**Fire* - 2002
**Songs of the Lost* - 2009
**The Cure for Happiness* - 2012
Tasavallan presidentin uudenvuodenpuhe

**Tasavallan presidentin uudenvuodenpuhe** lähetetään Suomessa vuosittain yhteislähetyksenä Yle TV1:llä ja Yle Radio Suomessa uudenvuodenpäivänä, 1. tammikuuta kello 12 alkaen. Puhe on jälkikäteen katsottavissa Yle Areenassa. 

## Puheen rakenne
Tasavallan presidentti pitää saman puheen suomeksi ja ruotsiksi. Useimmat presidentit ovat aloittaneet puheen suomenkielisen osuuden sanalla ”kansalaiset", ruotsiksi "medborgare”. Uudenvuoden perinteeksi ja yhteensä noin 30 minuutin mittaiseksi muodostuneessa puheessa presidentti käsittelee kuluneen vuoden tapahtumia, kertoo alkaneen vuoden näkymistä sekä lopussa toivottaa kansalaisille hyvää alkanutta vuotta.

Presidenteistä Martti Ahtisaari, Sauli Niinistö ja Alexander Stubb ovat päättäneet puheensa toivottamalla "Jumalan siunausta", kun taas Tarja Halonen, Mauno Koivisto ja Urho Kekkonen eivät käyttäneet uskonnollisia tervehdyksiä. Kekkosta edeltäneiden presidenttien linja vaihteli.

Stubb on poikennut edeltäjiensä linjauksesta myös aloittamalla puheensa tervehdyksellä "rakkaat suomalaiset".

## Historia
Ensimmäinen uudenvuodenpuhe oli presidentti P. E. Svinhufvudin lukema puhe, joka lähetettiin radiossa 1. tammikuuta 1935. Se on myös Ylen vanhin säilynyt ohjelmatallenne (tehty vuoden 1934 lopulla). Ensimmäisen televisioidun uudenvuodenpuheen piti presidentti Urho Kekkonen vuonna 1958, kuten ensimmäisenä värillisenä lähetetynkin vuonna 1969. Ensimmäistä puhetta lukuun ottamatta puheet olivat aluksi usean vuosikymmenen ajan suoria, ja ne tallennettiin esityksen aikana. Sittemmin puhe tallennettiin yleensä joulun ja uudenvuodenpäivän välisenä aikana. Presidentti Alexander Stubb on pitänyt puheensa suorina lähetyksinä.

Tasavallan presidentin uudenvuodenpuheen kirjoittaa ja pitää yleensä presidentti itse, mutta muutamia poikkeuksia on ollut: 1942 eduskunnan puhemies Väinö Hakkila, 1944 pääministeri Edwin Linkomies, 1945 kansliaministeri Mauno Pekkala ja 1993 pääministeri Esko Aho – lisäksi presidentti Gustaf Mannerheimin sijaan puheen piti vuonna 1946 tasavallan presidentin tehtäviä hoitanut pääministeri J. K. Paasikivi ja vastaavasti Kekkosen sijaan Mauno Koivisto 1982. K. J. Ståhlberg, Lauri Kristian Relander ja Gustaf Mannerheim eivät kertaakaan pitäneet uudenvuodenpuhetta.
### Aikajana

## Lähteet

## Aiheesta muualla
* Suomen tasavallan presidentti: Puheet  Puheet ja haastattelut, Suomen tasavallan presidentti
* Tasavallan presidentin uudenvuodenpuhe Yle Areena, Yleisradio
* Tasavallan presidentin uudenvuodenpuhe  Elävä arkisto, Yleisradio
* Pekka Tuomikoski: *Kansalaiset! − Suomen presidenttien ja valtiojohdon merkittävimmät puheet 1917−2009.* Helsinki-Jyväskylä: Minerva Kustannus, 2009. .
Barón Rojo

**Barón Rojo** on espanjalainen heavy metal -yhtye. Se perustettiin vuonna 1980 ja se julkaisi ensimmäisen albuminsa, *Larga vida al rock'n rollin* vuonna 1981. Yhtye oli suosionsa huipulla 1980-luvulla, mutta se on yhä aktiivinen. 

## Jäsenet
Nykyiset jäsenet:
* Armando de Castro: Kitara ja laulu.
* Carlos de Castro: Kitara ja laulu. 
* Gorka Alegre: Basso ja taustalaulu.
* Rafa Díaz: Rummut.

### Entiset jäsenet
* José Luis Campuzano *Sherpa* (1980-1989): Basso ja laulu.
* Hermes Calabria (1980-1989): Rummut
* Máximo González (1991): Laulu
* Pepe Bao (1990-1991): Basso
* José Antonio Nogal *Ramakhan* (1991-1995): Rummut
* Niko del Hierro (1991-1992): Basso ja taustalaulu
* José Luis Aragón (1993-1995): Basso ja taustalaulu
* Valeriano Rodríguez (1998-2005): Rummut
* Ángel Arias (1995-2007): Basso ja laulu
* José Martos (1996-1998 sekä 2005-2007): Rummut
* Tony Ferrer (2007-2008): Basso

## Diskografia
### Studioalbumit
* Larga vida al Rock and Roll (1981)
* Volumen brutal (1982)
* Metalmorfosis (1983)
* En un lugar de la marcha (1985)
* Tierra de Nadie (1987)
* No va más (1988)
* Obstinato (1989)
* Desafío (1992)
* Arma Secreta (1997)
* 20+ (2001)
* Perversiones (2003)
* Ultimasmentes (2006)
* Tommy Barón (2012)
* 25th Desafíos (2018)

### Livealbumit
* Barón al rojo vivo (1984)
* Siempre estáis allí (1986)
* Barón en Aqualung (2002)
* Desde Barón a Bilbao (2007)
* En Clave de Rock (2009)

### Kokoelmat
* Larga vida al Barón (1995)
* Cueste lo que cueste (1999)
* Las aventuras del Barón (2006)

## Aiheesta muualla
* Yhtyeen virallinen sivusto (espanjaksi)
Astriaal

**Astriaal** on australialainen black metal -yhtye. Se perustettiin vuonna 1998 Brisbanessa, Queenslandissa. 

Astriaal julkaisi ensimmäisen demonsa, *Glories of the Nightskyn* kesäkuussa 1999. Ensimmäinen täysimittainen albumi, *Renascent Misanthropy* ilmestyi heinäkuussa 2003.

## Diskografia
### Studioalbumit
* Renascent Misanthropy CD/LP (2003)
* Anatomy of the Infinite CD (2010)

### EP:t
* Summoning the Essence of Ancient Wisdom MCD (2000)
* Somnium Infinitus (Astriaal Archetype Anno MMI) MCD (2001)
* Deception Revelation MCD (2003)

### Singlet
* The Throne to Perish: An Icon of Disease 7"EP (2003)
* Ad Interim Promo CD (2009)

### Demot
* Glories of the Nightsky (1999)
* Summoning the Essence of Ancient Wisdom (1999)

## Aiheesta muualla
*Kotisivut 
*
Koulupuku

**Koulupuku** on jonkin koulun oppilaille määrätty yhdenmukainen asu, jota oppilaiden on käytettävä koulupäivän aikana.

Koulupukupakkoa on perusteltu esimerkiksi sillä, että koulupuku antaa oppilaille yhteenkuuluvuuden tunteen koulunsa kanssa, sillä, että se opettaa oppilaat pukeutumaan hyvin, sekä sillä, että yhdenmukaisen pukeutumisen avulla vältettäisiin oppilaiden eriarvoisuus, joka perustuu erihintaisiin vaatteisiin. Koulupukuja on vastustettu esimerkiksi niiden tuoman ylimääräisten kustannusten vuoksi ja siksi, että ne tukahduttaisivat oppilaiden yksilöllisyyden.

## Maittain
Koulupuvut ovat käytössä joko kaikilla tai useimmilla koulutasoilla esimerkiksi Yhdistyneessä kuningaskunnassa, Australiassa, Venäjällä, Kiinassa, Japanissa, Intiassa, Etelä-Koreassa, Pohjois-Koreassa, Vietnamissa, Indonesiassa, Bhutanissa, Sri Lankassa, Syyriassa, Ghanassa ja Kuubassa. Myös joissakin kouluissa Yhdysvalloissa on koulupukupakko. Ranskassa aloitettiin vuonna 2024 kaksivuotinen kokeilu, jossa osa kouluista otti käyttöön pakollisen koulupuvun. Tarkoituksena oli vähentää kiusaamista ja epätasa-arvoa oppilaiden välillä. Ranskan merentakaisilla alueilla, kuten Ranskan Guayanassa ja Ranskan Polynesiassa on sen sijaan jo ollut käytössä viranomaisten määräämä koulupuku.

Suomessa koulupukuja ei ole koskaan käytetty. Opetushallituksen mukaan oppilaita ei myöskään voi velvoittaa käyttämään koulupukua.

Koulupuvun tyyli, vilpoisuus ja peittävyys vaihtelevat eri maissa kulttuurin ja ilmaston mukaan. Joissakin maissa kaikilla maan koululaisilla on samanlaiset asut, mutta joissakin maissa eri kouluilla on omat koulupukunsa. Monissa maissa koulupukuun kuuluvat pitkät housut, valkoinen kauluspaita, solmio ja takki. Joissain maissa pojat käyttävät sortseja. Useasti tyttöjen koulupukuun kuuluvat hame, pitkät tai polvisukat, solmio ja kauluspaita tai villapaita.

## Esimerkkejä

Kennet uniform.jpg|Englantilaisia opiskelijoita Kennet Schoolin koulupuvussa.
Japanese schoolgirls walking and eating.jpg|Japanilaisia koulutyttöjä japanilaisessa koulupuvussa.
School uniforms in China - 01.jpg|Kiinalaisia koululaisia Haikoussa.
20191205 Grupa uczniów przed Grobowcem Humajuna w Delhi 1100 6799.jpg|Intialaisia koulupoikia.
Schoolchildren Emerge from Classes - Kabale - Southwestern Rwanda.jpg|Ruandalaisia koululaisia.
Literacy or illiteracy.jpg|Ghanalainen koulupoika.


## Lähteet

## Aiheesta muualla
The Circuit Riders

**The Circuit Riders** on yhdysvaltalainen country rock -yhtye. Se perustettiin Richmondissa, Virginiassa vuonna 1998. 

## Jäsenet
*Steve Fisher (laulu, kitara)
*Ray Fralin (kitara)
*Keith Macphee (basso)
*Chip Farnsworth (rummut)

## Diskografia
### Albumit
**Deed of Trust* (2000)
**Sun Moon Mule* (2004)
Karate Kid saa seuraajan

**Karate Kid saa seuraajan** () on Christopher Cainin ohjaama yhdysvaltalainen elokuva vuodelta 1994.

## Rooleissa
Emmi Parviainen

**Emmi Sofia Katariina Parviainen** (s. 8. marraskuuta 1985 Helsinki) on suomalainen näyttelijä.

## Ura
Teatterikorkeakoulussa opiskellut Parviainen valmistui vuonna 2013 teatteri­taiteen maisteriksi. Hän on näytellyt teatterissa, televisio­sarjoissa ja elo­kuvissa. Syys­kuusta 2004 helmi­kuuhun 2007 hän esiintyi Annika Sievisen roolissa MTV3:n saippua­sarjassa *[[Salatut elämät]]*. Parviainen on näytellyt myös sarjoissa *[[Akkaa päälle]]* (1996), *[[Susi rajalla]]* (2000) ja *[[Mustan kissan kuja]]* (2000). Kesällä 2007 Parviainen näytteli Karstulan kesä­teatterissa näytelmässä *Emmauksen tiellä* ja kesällä 2008 näytelmässä *Siivoton juttu*. Kevät­kaudella 2013 Parviainen näytteli nimi­roolin Kansallis­teatterin näytelmässä *[[Eurydike (näytelmä)|Eurydike]]*.

Parviainen esiintyi sivu­rooleissa elo­kuvissa *[[Esa ja Vesa – auringonlaskun ratsastajat]]* (1994) ja *[[Juoppohullun päiväkirja (elokuva)|Juoppohullun päiväkirja]]* (2012). Syksyllä 2013 ensi-iltaan tulleessa elo­kuvassa *[[Silmäterä (elokuva)|Silmä­terä]]* hän esitti pää­osan 25-vuotiaana Marjana. Joulu­kuussa 2014 ensi-iltansa saaneessa komedia­elo­kuvassa *[[Eila, Rampe ja Likka]]* hänellä on yhden pää­henkilön, Likan, rooli. Joulukuussa 2014 Parviainen valittiin yhdeksi vuoden 2015 nuorista Shooting Stars -näyttelijöistä, jotka esiteltiin elo­kuva-alalle Berliinin elo­kuva­juhlien yhteydessä helmi­kuussa 2015.

## Yksityiselämä
Parviainen on näyttelijä­sukua neljännessä polvessa: hänen vanhempansa ovat näytelmä­kirjailija Jussi Parviainen ja näyttelijä Sanna-Kaisa Palo. Äidin puolelta Parviaisen iso­vanhemmat ovat näyttelijät Ritva Valkama, jonka isä on Reino Valkama ja äiti Irja Nissinen, ja Pertti Palo, jonka vanhemmat ovat Tauno Palo ja Sylvi Palo.

Parviaisella on vuonna 2015 syntynyt lapsi.

## Filmografia

## Lähteet
Autumn Leaves (yhtye)

**Autumn Leaves** oli tanskalainen death metal -yhtye. Se perustettiin vuonna 1992 nimellä Decrial. Nimi muutettiin nykyiseen muotoonsa vuonna 1993. Yhtye hajosi vuonna 2001. Se ehti uransa aikana julkaista kaksi demoa ja kaksi täysimittaista albumia.

## Diskografia

### Albumit

**Embraced by the Absolute* (1997)
**As Night Conquers Day* (1999)

### Demot

**Desires Unfold* (1993)
**Hope Springs Eternal* (1995)
George Lazenby

**George Robert Lazenby** (s. 5. syyskuuta 1939 Queanbeyan, Australia) on australialainen näyttelijä ja malli. Hänet tunnetaan erityisesti elokuvasta *[[Hänen majesteettinsa salaisessa palveluksessa]]* (1969), jossa hän esitti James Bondia.

## Elämä ja ura
Lazenby syntyi Queanbeyanissa, Australiassa 1939. Teini-ikäisenä hän muutti Canberraan, jossa hän toimi rockyhtyeen johtajana ja rock-promoottorina. Hän muutti naisystävänsä perässä Lontooseen, Englantiin ja ryhtyi siellä autonmyyjäksi. Ulkonäkönsä ansiosta Lazenby kiinnitti valokuvaaja Chard Jenkinsin huomion, ja Lazenbysta tuli pian menestyvä miesmalli, joka tuli koko Britannialle tutuksi Big Fry -suklaan televisiomainoksista.

Lazenbylla ei ollut vielä todellista näyttelijänkokemusta, mutta hän halusi päästä esittämään James Bondia roolissa lopettaneen Sean Conneryn tilalle. Lazenby alkoi jäljitellä Bondin tyyliä ja ulkonäköä, ja hän esittäytyi Bond-tuottajille, jotka tulivat koekuvausten jälkeen vakuuttuneeksi Lazenbyn sopivuudesta rooliin. Lazenby esitti James Bondia yhden kerran, elokuvassa *[[Hänen majesteettinsa salaisessa palveluksessa]]* (1969). Lazenby riiteli elokuvan kuvausten aikana ohjaaja Peter Huntin ja naispääosan esittäjän Diana Riggin kanssa, joka piti Lazenbyä omahyväisenä. Myöskään ajan elokuvakriitikot eivät pitäneet Lazenbya edeltäjänsä Sean Conneryn veroisena Bondina. Lazenby on kertonut, että hänelle tarjottiin sopimusta uusista Bond-elokuvista, mutta hän ei uskonut Bondin enää olevan ajan hengen mukainen ja päätti hylätä tarjouksen. Hän kertoo katuneensa päätöstä jälkeenpäin ainoastaan silloin kun hän on ollut rahaton.

Bond-elokuvan jälkeen Lazenby esitti Bondin tyyppisiä hahmoja mainoksissa, elokuvissa ja televisio-ohjelmissa, ja hän on esiintynyt myös toisenlaisissa elokuvarooleissa ja toiminut tuottajana ja käsikirjoittajana. Lazenby on menestynyt myös kiinteistöalalla ja motocrossissa. Hän oli naimisissa tennispelaaja Pam Shriverin kanssa 2002–2008.

## Filmografia
### Elokuvat

## Lähteet
Abdullahi Yusuf Ahmed

**Abdullahi Yusuf Ahmed** (, ) (15. joulukuuta 1934 Gaalkacyo, Somalia &ndash; 23. maaliskuuta 2012 Abu Dhabi, Arabiemiraatit) oli Somalian kansainvälisesti tunnustetun väliaikaishallinnon presidentti. Hänet valittiin virkaan siirtymäajan parlamentin istunnossa lokakuussa 2004 Nairobissa. Presidentin valinta tehtiin Keniassa, koska Somalian pääkaupunkia Mogadishua pidettiin liian turvattomana. Hän jätti tehtävän 29. joulukuuta 2008.

Yusuf oli entinen armeijan upseeri. Hän taisteli vuosien 1964 ja 1977–1978 sodissa. 1970-luvulla hän johti Somalian pelastuksen demokraattista rintamaa (SSDF), joka taisteli sissisotaa Siad Barrea vastaan.

Hän nousi johtoon Puntmaassa 1990-luvulla ja julisti alueen autonomiseksi 1998. 23. heinäkuuta 1998 hänet nimitettiin Puntmaan presidentiksi, jossa tehtävässä hän oli kautensa loppuun 2001 asti. Tämän jälkeen hän kuitenkin asettui uutta johtoa vastaan ja jatkoi presidentin arvonimen käyttämistä. Toukokuussa 2002 hän sai Puntmaan pääkaupungin hallintaansa ja julistettiin uudelleen presidentiksi, vaikka kapinat häntä vastaan jatkuivatkin 2003 asti. Yusuf toimi Puntmaan presidenttinä lokakuuhun 2004 asti tullakseen Somalian presidentiksi.

Vuonna 2004 Keniassa muodostettiin 275-jäseninen väliaikainen Somalian parlamentti, joka muodosti siirtymäajan liittovaltion hallituksen. Abdullahi Yusuf Ahmed nimitettiin sen presidentiksi. Parlamentti kokoontui ensi kerran Somalissa Baidoassa 26. helmikuuta 2006.

18. syyskuuta 2006 Yusuf Ahmed selvisi autopommi-iskusta, jossa hänen veljensä ja useita muita kuoli.

Vuoden 2006 aikana Islamilaisten oikeusistuinten liitto sai haltuunsa Mogadishun ja suuren osan maasta, ja sen joukot lähestyivät myös väliaikaisen hallituksen Baidoaa. Tuolloin Somalian naapurimaan Etiopian joukot liittyivät Somalian väliaikaisen hallituksen puolelle ja tykistön ja lentokoneiden tuella islamistien vastarinta mureni nopeasti.

Abdullahi Yusuf saapui Somalian pääkaupunkiin Mogadishuun ensimmäisen kerran 8. tammikuuta 2007 islamistien paettua Etiopian ja väliaikaisen hallituksen joukkoja.

Hänen loppukauttaan varjostivat erimielisyydet ja valtakamppailu muiden Somalien johtajien kanssa. Pääministeri Nur Hassan Hussein erotti joulukuussa 2008 Mogadishun pormestarin, joka oli presidentin läheinen liittolainen. Tuon jälkeen Yusuf erotti Husseinin. Somalian parlamentti päätti kuitenkin seuraavana päivänä tukea Husseinia ja kumosi siten presidentin erottamispäätöksen.

Husseinilla ja Yusufilla oli eriäviä näkemyksiä suhtautumisesta maan islamistitaistelijoihin. Hussein olisi ollut valmis neuvotteluihin heidän kanssaan, mutta Yusuf nimitti heitä "terroristeiksi." Myös parlamentti tuki Djiboutin sopimusta vallanjaosta hallituksen ja "Somalian uudelleenvapauttamisen allianssin" kanssa.

Erotettuaan Husseinin Yusuf nimesi liittolaisensa Mohamed Mohamoud Guled Gamaderen uudeksi pääministeriksi. Gamadere joutui eroamaan pian ja parlamentissa kierrätettiin aloitetta presidentin erottamiseksi virastaan.

Abdullahi Yusuf Ahmed jätti eronpyyntönsä parlamentille sen kokoontuessa Baidoassa. Hänen viralliseksi seuraajakseen tuli puhemies Sheik Aden Madoobe.

## Lähteet